  Туспуктэм: vk.com ( Администрация Ижевска) Наталия Сильвестрова Ижкарысь нылпиослы ватсаса тодон-валан сётонъя «Полёт» центрлы вертолёт спортъя чемпионкалэсь, калыккуспо классъем спортъя мастерлэсь Антонина Гариповалэсь нимзэ сётӥзы. Со сярысь кар администрацилэн «ВКонтакте» мерлыко вотэсысь нимлыко огиназ ивортӥзы. «Полёт» центр 1983 арын толсуре кылдӥз. Соку со егитъёслэн парашютно-десантной клубзы шуыса нимаське вал. 1987-2015-тӥ аръёсы отын парашютэн тэтчасьёсты но парапланэн лобасьёсты дасязы. Антонина Гарипова отын 100-лэсь трос курсантъёсты но спортсменъёсты дышетӥз. Соос пӧлын центрын али ужась дышетӥсьёс но  Туннэ «Полёт» трос ӧръёсъя ватсаса тодон-валан сётонъя центр луиз, отчы чеберлыкъя, филькультурая но спортъя, мерлыкъя но педагогикая, туризмъя но шаертодонъя ӧръёс пыро. Центрын 5 аресысен 18 аресозь 700-лэсь трос пиналъёс дышетско. Тодэ вайтом, Можгаысь гимназилы нимысьтыз ожгар ужрадын бырем Россилэн Героезлэсь нимзэ сётӥзы. Тегъёс: Удмуртия тодынвозён Ижкар Спорт  